**Eu laud Iubirea...**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Eu laud Iubirea...

Eu laud Iubirea nespus de mare

Cel mai scump şi frumos tezaur

Ce m-a prins în razele-I de aur;

Ea m-a scos din neagra pierzare

În planul sfânt de răscumpărare.

Eu laud Iubirea nespus de mare

Înveşmântată cu adevărul senin

Ce mi-a fost arătată în harul divin,

Prin jertfa-I scumpă şi ispăşitoare

Ca o ofrandă sfântă şi salvatoare.

Eu laud Iubirea nespus de mare

Învăluită în haina Ei scumpă de in,

Unde-mi trăiesc bucuriile din plin

Gătindu-mă, pentru viaţa viitoare

Cu veşnicia Ei plină de splendoare.

Eu laud Iubirea, nespus de mare

Care-a părăsit scaunul de domnie,

Care Şi-a lăsat cerul Ei cu bucurie

Şi-a venit, ca să-mi aducă salvare

Din cea mai demonică închisoare.

Eu laud Iubirea, nespus de mare

Care-n Dumnezeeasca Ei măreţie,

O să-mi redea iar, sfânta veşnicie

Din lumea, căzută-n neascultare

Şi aparent, rămasă fără scăpare.

Eu laud Iubirea, nespus de mare

Care pentru mine o cruce-a purtat

Ca să mă izbăvească... din păcat,

Demonstrându-Şi sfânta îndurare

Prin atitudinea Sa plină de răbdare.

Eu laud Iubirea, nespus de mare

Care pentru mine Ea S-a sacrificat,

Când la Golgota, sus, a sângerat

Luându-mi vina, prin condamnare,

Un mister, pentru lumile privitoare.

Flavius Laurian Duverna